חלימה יעקוב

חלימה בינתי יעקוב (בג'אווי: حليمة بنت يعقوب; בסינית: 哈莉玛·雅各布; בטמילית: ஹலிமா பின்தி யாகொப்; נולדה ב-23 באוגוסט 1954) היא פוליטיקאית סינגפורית שכיהנה כנשיאה ה-8 של סינגפור.

בתפקידה הקודם כיהנה כיושבת הראש התשיעית של הפרלמנט של סינגפור, תפקיד בו כיהנה בין ינואר 2013 לאוגוסט 2017, עת נאלצה להתפטר כדי שתוכל להתמודד בבחירות לנשיאות סינגפור. חלימה, חברה לשעבר במפלגת הפעולה העממית השלטת בסינגפור, נבחרה לפרלמנט בשנת 2001 מטעם אזור הבחירה של ג'וּרוֹנג וכיהנה כנציגתו עד 2015. משנת 2015 ייצגה את אזור הבחירה של מרסילינג-יו טי (Marsiling–Yew Tee). ב-7 באוגוסט 2017 התפטרה מהפרלמנט ומחברותה במפלגה והייתה היחידה מבין המועמדים לבחירות לנשיאות שלא נפסלה, דבר שהוביל אוטומטית להכרזתה ב-14 בספטמבר 2017 כנשיאת סינגפור. חלימה היא האישה הראשונה בתולדות המדינה והמוסלמית השנייה מאז הנשיא הראשון, יוסוף בן אישק המכהנת בתפקיד זה.<ref></ref><ref></ref><ref></ref><ref></ref>

חלימה היא מוסלמית, בת לאם ממוצא מלאי ואב הודי.

== ביוגרפיה ==
חלימה יעקוב נולדה בסינגפור ב-23 באוגוסט 1954 לאם ממוצא מלאי ולאב הודי. חלימה התחנכה בבתי ספר לבנות בסינגפור בטרם המשיכה ללימודים אקדמיים באוניברסיטת סינגפור, שם השלימה תואר ראשון במשפטים בשנת 1978.<ref name="today-aug"></ref> בשנת 2001 סיימה את התואר שני שלה במשפטים. ב-7 ביולי 2016 הוענק לה תואר דוקטור למשפטים לשם כבוד על ידי אוניברסיטת סינגפור.<ref></ref>

=== לפני הכניסה לפוליטיקה ===
חלימה עבדה כקצינה משפטית בקונגרס איגוד המסחר הלאומי של סינגפור, והפכה למנהלת מחלקת השירותים המשפטיים שלה בשנת 1992. בשנת 1999 היא מונתה כמנהלת המכון לחקר העבודה בסינגפור (הידוע כיום כמכון ללימודי העבודה על שם הנשיא אונג טנג צ'יאונג).<ref></ref>

=== קריירה פוליטית ===
חלימה נכנסה לפוליטיקה בשנת 2001 כשנבחרה כחברת פרלמנט מטעם מחוז הבחירה, ג'וּרוֹנג. לאחר הבחירות הכלליות בשנת 2011 מונתה חלימה לשרת מדינה במשרד לפיתוח קהילתי, נוער וספורט.<ref name="ParlHalimah"></ref> לאחר חילופי קבינט בנובמבר 2012, <ref></ref> היא הפכה לשרת מדינה במשרד לפיתוח חברתי ומשפחתי.<ref name="ParlHalimah" /> היא שימשה גם כיו"ר מועצת העיר ג'וּרוֹנג.<ref></ref>

=== יושבת ראש הפרלמנט ===
ב-8 בינואר 2013, מינה ראש הממשלה לי הסיין לונג את חלימה ליושבת ראש הפרלמנט של סינגפור לאחר התפטרותו של מייקל פאלמר . פאלמר התפטר לאחר שהתגלה כי ניהל רומן מחוץ לנישואים.<ref name="CNA 20130109"></ref> היא נבחרה ליושבת הראש בתאריך 14 בינואר 2013, ובכך הפכה לאישה הראשונה בהיסטוריה של סינגפור המכהנת בתפקיד זה.<ref></ref>

בינואר 2015 נבחרה חלימה לוועד המנהל המרכזי של מפלגת הפעולה העממית (PAP), גוף קבלת ההחלטות הגבוה של המפלגה.<ref></ref>

חלימה התבטאה רבות כנגד האסלאם הקיצוני בכלל, וארגון המדינה האסלאמית בפרט.<ref></ref><ref></ref><ref></ref>

== נשיאת סינגפור ==
תוך כדי דיון במהלך הדיון על הצעת התיקון לחוק בחירות לנשיאות ב-6 בפברואר 2017, השר במשרד ראש הממשלה, צ'אן צ'ון סינג , כינה את חלימה "גברתי הנשיאה" פעמיים, במקום "גברתי יושבת הראש", תוך שהוא מצחיק את חברי פרלמנט של מפלגת הפעולה העממית, <ref></ref> מה שהוביל לספקולציות לפיהן חלימה תהיה המועמדת של המפלגה בבחירות השמורות למיעוט המלאי לנשיאות.<ref></ref><ref></ref>

ב-6 באוגוסט 2017, הודיע חלימה כי תפרוש מתפקידיה כיושבת ראש הפרלמנט וחברת פרלמנט מטעם מחוז מרסילינג-יו טי (Marsiling–Yew Tee) כדי להתמודד בבחירות לנשיאות סינגפור, <ref></ref><ref></ref> אשר הוקדשו הפעם למועמדים בני הקהילה המלאית.<ref></ref> היא נחשבה על פי רוב כמועמדת של מפלגת הפעולה העממית וזכתה לתמיכתו של ראש הממשלה (שהוא גם חבר במפלגת הפעולה העממית) לי הסיין-לונג.<ref></ref>

בהיותה המועמדת היחידה עם זכאות להתמודד, נבחר חלימה לנשיאה השמינית של סינגפור. <ref></ref> חלימה היא גם האישה הראשונה המכהנת כנשיאה של סינגפור והאישה הרביעית שכיהנה כראש מדינה בדרום מזרח אסיה, אחרי קורסון אקינו וגלוריה מקפגל ארויו מהפיליפינים ומגוואטי סוקרנופוטרי מאינדונזיה.

ביוני 2020 פיזרה הנשיאה חלימה מתוקף תפקידה ולאחר קבלת עצתו של ראש הממשלה הסיין-לונג את הפרלמנט הסינגפורי במהלך התמודדות המדינה עם נגיף הקורונה, ובכך סללה את הדרך לקיומן של בחירות כלליות.<ref></ref>

== חיים אישיים ==
חלימה נשואה למוחמד עבדאללה אלחבשי, <ref></ref><ref></ref> מלאי ממוצא ערבי, <ref></ref> ולהם חמישה ילדים.<ref name="Zhang2017"></ref> חלימה היא מוסלמית.<ref></ref>

==קישורים חיצוניים==
* 

* [https://www.istana.gov.sg/The-President/Former-Presidents האתר הרשמי של האיסטנה ונשיא הרפובליקה של סינגפור]

* [https://www.haaretz.co.il/.premium-1.4442523 בסינגפור מונתה בפעם הראשונה אשה לתפקיד הנשיא - ללא בחירות], 13 בספטמבר 2017

==הערות שוליים==

קטגוריה:נשיאות
קטגוריה:פוליטיקאים סינגפורים
קטגוריה:נשיאי סינגפור
קטגוריה:ילידות 1954
קטגוריה:ילידי 1954
קטגוריה:סינגפורים שנולדו במאה ה-20